**Dyddiad cyhoeddi:** 21 Tachwedd 2023

**Cais Rhyddid Gwybodaeth** 211/23

Rydyn ni’n ysgrifennu atoch i ymateb i'r Cais Rhyddid Gwybodaeth a wnaethoch. Mae eich cais wedi cael ei ystyried yn unol â gofynion y Ddeddf Rhyddid Gwybodaeth a’n Polisi Rheoli Data a Gwybodaeth.

**RYDYCH WEDI GOFYN Y CANLYNOL I NI...**

**A fyddech cystal â darparu copïau o unrhyw gynlluniau (gan gynnwys cynlluniau llawr manwl) ar gyfer y dyfodol (ar ôl Medi 2023) o ran ailddatblygu gorsaf Wrecsam Cyffredinol gan gynnwys unrhyw dir wrth ymyl yr orsaf sy’n eiddo i’r un endid â pherchennog yr orsaf.**

**Er eglurder, a wnewch chi ddarparu unrhyw ddogfennau gan gynnwys y canlynol:**

**- cynlluniau a ddefnyddir mewn ceisiadau am gyllid**

**- cynlluniau a gyflwynir i’r llywodraeth neu randdeiliaid**

**- cynlluniau wedi’u paratoi ar gyfer ceisiadau cynllunio**

**- cynlluniau a ddefnyddir i arwain contractwyr neu gontractwyr posibl**

**Peidiwch â darparu unrhyw wybodaeth fasnachol gan nad yw fy niddordeb yn un masnachol.**

**YMATEB**

Cynlluniau a ddefnyddir mewn ceisiadau am gyllid

Nid yw Trafnidiaeth Cymru wedi cyflwyno unrhyw geisiadau allanol am gyllid ar gyfer Gorsaf Wrecsam Cyffredinol na’r maes parcio cyfagos.

Cynlluniau a gyflwynir i’r llywodraeth neu randdeiliaid

Ar hyn o bryd mae TrC wrthi’n datblygu cynlluniau ar gyfer Canolfan Drafnidiaeth newydd yng Ngorsaf Wrecsam Cyffredinol. Nid ydynt wedi’u cwblhau eto. Mae'r cynllun yn cael ei ddatblygu gan ddefnyddio WelTAG (Arweiniad ar Arfarnu Trafnidiaeth Llywodraeth Cymru).  Mae [canllawiau WelTAG 2022](https://eur03.safelinks.protection.outlook.com/?url=https://www.gov.wales/sites/default/files/consultations/2022-08/welsh-transport-appraisal-guidance-weltag-2022_0.pdf&data=05|01|Freedomofinformation@tfw.wales|87b66a2a35bf449f898108dbe11e4dcb|87dcd024301948269956ba76b2a04ff4|0|0|638351292495822890|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=a1SlZ6VNjSKcNl11umFoGzKGoSVEMQiegUS2P4E5ERs=&reserved=0) yn nodi fframwaith eang ar gyfer adnabod, arfarnu a gwerthuso atebion i fynd i’r afael â materion sy’n ymwneud â thrafnidiaeth. Mae’n helpu i ganfod y cynllun mwyaf buddiol ac yn caniatáu cymharu cynlluniau ar sail tebyg am debyg.

Mae proses WelTAG yn cynnwys pum cam sydd â'r bwriad o gynnwys cylch bywyd cynllun trafnidiaeth arfaethedig, o’r cysyniad i’r gwerthusiad ar ôl gweithredu.

Dyma bum cam WelTAG:

* Cam Un – Achos Amlinellol Strategol.
* Cam Dau – Achos Busnes Amlinellol.
* Cam Tri – Achos Busnes Llawn.
* Cam Pedwar – Cyflawni.
* Cam Pump – Monitro a Gwerthuso.

Ymgynghorwyd â Llywodraeth Cymru a rhanddeiliaid a rhoddwyd gwybod iddynt am ganlyniad proses Cam Un WelTAG.  Mae hwn yn nodi’r achos dros newid ac atebion posibl.

Ar hyn o bryd, rydym yng Ngham Dau WelTAG (Achos Busnes Amlinellol). Rydyn ni newydd lansio ymgysylltu â’r cyhoedd ar-lein fel rhan o’r cam hwn o’r broses hon, sef [Canolfan Drafnidiaeth Porth Wrecsam | Dweud eich dweud gan Trafnidiaeth Cymru (trc.cymru)](https://eur03.safelinks.protection.outlook.com/?url=https://haveyoursay.tfw.wales/wrexham-gateway-transport-hub&data=05|01|Freedomofinformation@tfw.wales|87b66a2a35bf449f898108dbe11e4dcb|87dcd024301948269956ba76b2a04ff4|0|0|638351292495822890|Unknown|TWFpbGZsb3d8eyJWIjoiMC4wLjAwMDAiLCJQIjoiV2luMzIiLCJBTiI6Ik1haWwiLCJXVCI6Mn0=|3000|||&sdata=NewgR27nN1Eahhze+s4k7pfk0zlOBC9/Uf15umgGyjQ=&reserved=0) a allai fod o ddiddordeb ac sy’n rhoi rhagor o fanylion am y prosiect a’r camau nesaf.

Bydd opsiynau/cynlluniau dylunio ar gyfer y ganolfan drafnidiaeth newydd yng Ngorsaf Wrecsam Cyffredinol yn deillio o’r broses hon.  Bydd rhagor o ymgysylltu â’r cyhoedd i geisio barn ar yr opsiwn/opsiynau dylunio pan fydd y cam hwn wedi’i gwblhau.

O ran y broses barhaus hon, mae eich cais wedi cael ei ystyried ac nid oes rhaid i Trafnidiaeth Cymru ddarparu’r wybodaeth hon am y rhesymau a nodir isod.

Mae Adran 17 o Ddeddf Rhyddid Gwybodaeth 2000 yn gofyn bod Trafnidiaeth Cymru, wrth wrthod darparu gwybodaeth o’r fath (am fod yr wybodaeth wedi’i heithrio) yn rhoi hysbysiad i chi, yr ymgeisydd sy’n:

(a) datgan y ffaith,

(b) pennu’r esemptiad o dan sylw a

(c) datgan (os na fyddai hynny’n amlwg fel arall) pam bod yr esemptiad yn berthnasol:

O ran eich cais penodol, mae’r esemptiad canlynol yn berthnasol:

**Adran 36 – Niwed i gynnal materion cyhoeddus yn effeithiol**

Mae adran 36 o Ddeddf Rhyddid Gwybodaeth 2000 yn caniatáu i awdurdod cyhoeddus wrthod cais os byddai datgelu gwybodaeth yn, neu’n debygol o:

(a) atal rhoi cyngor neu gyfnewid barn yn ddi-flewyn-ar-dafod: neu

(b) niweidio fel arall y broses o gynnal materion cyhoeddus yn effeithiol.

Er mwyn rhoi'r esemptiad hwn ar waith, mae person cymwys wedi rhoi ei farn yn y lle cyntaf bod Adran 36 yn berthnasol. Mae hyn yn cynnwys amgylchiadau’r achos penodol hwn gan ystyried unrhyw ffactorau perthnasol er mwyn llunio eu barn.

**Ffactorau sy'n Ffafrio Datgeliadau**

Wrth ystyried defnyddio’r esemptiad hwn, fe wnaeth Trafnidiaeth Cymru ystyried budd y cyhoedd o ran datgelu’r wybodaeth gan ddangos proses agored a thryloyw a hyrwyddo dealltwriaeth o’i fusnes i’r byd ehangach.

Mae Trafnidiaeth Cymru wedi ymrwymo i gydnabod bod budd cryf i'r cyhoedd i ddangos ei fod yn agored, yn dryloyw ac yn atebol o ran y ddeddfwriaeth Rhyddid Gwybodaeth, yn enwedig mewn perthynas â hawl unigolyn i wybod.

**Ffactorau sy'n Ffafrio Peidio â Datgelu**

Nid yw Trafnidiaeth Cymru o’r farn bod rhyddhau manylion cynlluniau parhaus er budd y cyhoedd. Felly, mae Trafnidiaeth Cymru o’r farn bod y darpariaethau canlynol yn berthnasol:

Byddai **Adran 36(2)(c)** fel arall yn niweidio, neu’n debygol o niweidio’r broses o gynnal materion cyhoeddus yn effeithiol.

Mae’r wybodaeth y gofynnir amdani yn waith sydd ar y gweill ac ar hyn o bryd mae’n cael ei pharatoi ar gyfer ymgynghoriad cyhoeddus. Gallai rhyddhau gwybodaeth mewn fformat drafft sy’n ymwneud ag ymgynghoriad cyhoeddus arfaethedig achosi dryswch ymysg y cyhoedd yn ogystal ag atal ymarfer ymgynghori agored, gonest a theg. Bydd atal yr wybodaeth yn sicrhau bod gennym le diogel ar gyfer trafodaeth nawr ac yn y dyfodol nes bydd penderfyniad terfynol yn cael ei wneud ynghylch cynnwys a natur yr ymgynghoriad cyhoeddus.

At ei gilydd, yn yr achos hwn, mae Trafnidiaeth Cymru yn teimlo bod y ddadl dros beidio â datgelu yn gryfach na’r ffactorau sy’n ffafrio datgelu.

Cynlluniau wedi’u paratoi ar gyfer ceisiadau cynllunio

Dim gan TrC, nac unrhyw un rydyn ni’n ymwybodol ohono ar safle’r orsaf. Byddai unrhyw geisiadau cynllunio trydydd parti cysylltiedig yn cael eu cyflwyno ar Borth Cynllunio Awdurdod Lleol Wrecsam

Cynlluniau a ddefnyddir i arwain contractwyr neu gontractwyr posibl

Dim gan TrC, nac unrhyw barti rydyn ni’n ymwybodol ohono ar safle’r orsaf. Nid yw’r prosiect ar y cam datblygu hwnnw.

Gobeithio y bydd yr wybodaeth hon yn ddefnyddiol i chi.

Yn gywir,

**Trafnidiaeth Cymru**

**Hawliau Apelio**

Os ydych chi’n anhapus â’r ffordd y cafodd eich cais ei drin a’ch bod chi’n dymuno gwneud cwyn neu wneud cais am adolygiad o’n penderfyniad, ysgrifennwch at y Pennaeth Rhyddid Gwybodaeth naill ai yn Trafnidiaeth Cymru, 3 Llys Cadwyn, Pontypridd, CF37 4TH neu [freedomofinformation@tfw.wales](mailto:freedomofinformation@tfw.wales). Rhaid i’ch cais gael ei gyflwyno cyn pen 40 diwrnod gwaith ar ôl derbyn y llythyr hwn. Os nad ydych chi’n fodlon ar ganlyniad yr adolygiad mewnol, mae gennych hawl i wneud cais yn uniongyrchol i’r Comisiynydd Gwybodaeth am benderfyniad.

Gallwch chi gysylltu â’r Comisiynydd Gwybodaeth yn Swyddfa’r Comisiynydd Gwybodaeth, Wycliffe House, Water Lane, Wilmslow, Cheshire, SK9 5AF neu gallwch chi gysylltu â Swyddfa’r Comisiynydd Gwybodaeth drwy adran ‘Gwneud Cwyn’ eu gwefan ar y ddolen hon: [https:/ico.org.uk/make-a-complaint/](https://ico.org.uk/make-a-complaint/)

Yr adran berthnasol i’w dewis fydd "Gwybodaeth Swyddogol neu Gyhoeddus".